
Ehitusloa andmine (1. Mai tn 2) 
1. ASJAOLUD JA MENETLUSE KÄIK
03.05.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 4373/1-16) 1. Mai tn 2 hoone fassaadide ja katuse rekonstrueerimiseks ning tehnosüsteemide muutmiseks (elektrisüsteem katusel). 16.05.2016.a ehitusprojekt on kooskõlastatud Ida Päästekeskusega ja arhitektuuri- ja planeerimise osakonna poolt (Ehitisregistri keskkonnas Eelnõu nr 1612271/02392, menetlus nr 
61109).
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba 1. Mai tn 2 hoone ümberehitamiseks vastavalt Zoroaster OÜ poolt koostatud ehitusprojektile nr 08032016/TP.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

